Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Belgicko, Brusel  	
Organizátor:	Európska komisia, Generálne riaditeľstvo pre vzdelávanie a kultúru	
Termín:	13. – 14. 09. 2015	
Účel:	Zasadnutie expertnej skupiny pre multilingvizmus 	
Rokovací jazyk:	Anglický, francúzsky, nemecký jazyk 	
	
Rámcový program
13. 09. 2015 - cesta Bratislava - Brusel
14. 09. 2015 - zasadnutie expertnej skupiny, cesta Brusel - Bratislava	
	
Stručný priebeh	
Zasadnutia expertnej skupiny pre multilingvizmus sa zúčastnili zástupcovia Európskej komisie, Rady Európy, Cambridge English Language Assessment, Eurostat, Eurydice a experti z oblasti jazykovej politiky jednotlivých členských krajín EÚ. Hlavným cieľom zasadnutia bolo napĺňanie záverov Rady EÚ o viacjazyčnosti a rozvoji jazykových kompetencií a spolupráca s členskými štátmi EÚ pri implementácii záverov Rady.  

Program zasadnutia:
1.	Predstavenie agendy a odsúhlasenie zápisu z predchádzajúceho zasadnutia 
2.	Prezentácia záverečnej správy o národných testoch z cudzích jazykov v krajinách EÚ (Eurydice) a diskusia k predmetnej správe 
3.	Prezentácia komparatívnej štúdie testov z cudzích jazykov v Európe (Cambridge English Language Assessment) a diskusia k predmetnej štúdii 
4.	Prezentácia pracovnej verzie správy o jazykoch a zamestnateľnosti (CRELL) a diskusia k predmetnej správe 
5.	Informácia o diseminácii vyššie uvedených správ a štúdie 
 	
Odporúčania a závery	
Zastúpenie v expertnej skupine pre multilingvizmus vyplynulo z členstva SR v EÚ. Expertná skupina bola vytvorená na základe právnych dokumentov EÚ, ktoré sú platné a záväzné pre jednotlivé členské štáty, resp. na základe rozhodnutia Európskej komisie v spolupráci s členskými štátmi, ktoré spoločne s ňou realizujú tvorbu a rozvoj vzdelávacej politiky a plnenie dohodnutých strategických cieľov spolupráce vo vzdelávaní. 

Expertná skupina pre multilingvizmus nadväzovala na prácu Poradného výboru EK Európsky indikátor jazykovej kompetencie, ktorý spolupracoval s EK pri implementácii prvého európskeho prieskumu jazykových kompetencií. Expertná skupina zároveň vychádzala z práce tematickej pracovnej skupiny EK Jazyky vo vzdelávaní a odbornej príprave, ktorá bola aktívna v rokoch 2012 – 2014. SR bola v Poradnom výbore a uvedenej tematickej pracovnej skupine zastúpená ŠPÚ. Mandát expertnej skupiny pre multilingvizmus bol EK schválený na rok 2015.  

Počas mandátu expertnej skupiny pre multilingvizmus boli pripravené dve správy a jedna komparatívna štúdia:
1.	Správa o národných testoch z cudzích jazykov v krajinách EÚ (Eurydice)
2.	Správa o jazykoch a zamestnateľnosti (CRELL) 
3.	Komparatívna štúdia testov z cudzích jazykov v Európe (Cambridge English Language Assessment) 
Európska komisia prostredníctvom týchto správ a štúdie prispela k napĺňaniu záverov Rady EÚ, na ktorých sa dohodli členské štáty EÚ (C 183/26, 2014). Zverejnenie a prezentácia správ a štúdie spadá do plnej kompetencie Európskej komisie, informácie zo stretnutia sú dôverné. 

Správy a štúdia budú prezentované Európskou komisiou dňa 23. 09. 2015 v Poľsku a 25. 09. 2015 v Bruseli na konferencii pri príležitosti Európskeho dňa jazykov, zároveň dňa 25. 09. 2015 budú zverejnené na platforme Európskej komisie. 

Platforma EK: http://ec.europa.eu/languages/events/2015/0925-european-day-languages-stream_en.htm 
	
Očakávaný prínos	
Spolupráca s Európskou komisiou a jednotlivými členskými štátmi EÚ v rámci expertnej skupiny pre multilingvizmus prispela k napĺňaniu cieľov Nového strategického rámca pre európsku spoluprácu vo vzdelávaní a odbornej príprave („ET 2020“) a záverov Rady EÚ, na ktorých sa dohodli jednotlivé členské štáty EÚ, t. j. Slovenská republika participovala na posudzovaní jazykových kompetencií, vrátane využitia národných údajov a to prostredníctvom činnosti v expertnej skupine pre multilingvizmus.  	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 18. 09. 2015	
Správu schválil: Mgr. Petra Fridrichová, PhD., riaditeľka ŠPÚ